Amahil-a d win yebḍan ɣef kraḍ n yixfawen: ixef amezwaru d aẓrayan deg-s nxeddem-d tibadutin i kra n tmiḍranin i nwala ccuden-t ɣer usental-nteɣ, ma d ixef wis sin :d ixef n tasleḍt tasnalɣant nufa-d: Ismawen iḥerfiyen llan wid yesɛan ticraḍ tigejdanin am: tawsit, amḍan d waddad, maca llan wid ur nesɛi ara tawsit, ma yella d amalay ur dyefki ara unti-ines, neɣ ma yella d unti ur d-yefki ara amalay-ines aladɣa ismawen isuddimen d wuddisen. Ismawen uddisen, tuget deg-sen d uddis adukklan, ma d uddis amawalan drusseg-sen.Ismawen isuddimen tuget deg-sen d ismawen n tigawt, ma d asuddem anfalan drus ama wid n wallus neɣ wid n tmerna walɣacen. Ma d ireṭṭalen tuget deg-sen d igensayen, acku amawal-a awalen-ines rzan wid yesselmaden tamaziɣt.